Vanadium

Vanadium"Vanadium": Peter van der Krogt, "Elementa chemica" apud situm Elementymology & Elements Multidict. est elementum chemicum metallicum transitionis cui numerus atomicus 23 et symbolus V est,  massa vero atomica 50.94: nam duos isotopos habet, vanadium-50 radioactivum et alterum isotopum stabilem vanadium-51 qui 99.75% atomorum vanadii praebet. In systemate periodico in quartam periodum et gregem quintum ponitur. Ex Vanade, alio nomine Freiae deae, ita appellatur.

 De proprietatibus chemicis 
Vanadium satis facile cum aliis elementis reagit. Gradus oxidationis solitus est +5 et eius configuratio electronica notatur 3d34s2. Temperatura qua liquidum fit: 1920 gradus Celsiani. Qua gas fit: 3400 gradus Celsiani. Massa per volumen: 6,11g/cm3.

Compositum maxime notum est pentoxidum vanadii, V2O5, solidum aurantium magna oxidationis potestate praeditum..

 De purificatione 
Vanadium, metallum satis molle et argenteum, sive ex oxido sive ex chlorido purificatur. Exempli gratia oxidum vanadii sic per calcium reducitur:
 V2O5(s) + 5 Ca(l) → 2 V(s) + 5 CaO(s)

 De usu humano 
Quattuor partes totius vanadii industria humana creati ferro et aliis metallis mixtae velut additamentum in chalybibus sui generis producendisQuomodo vanadium chalybem adficiat. Stanford advanced materials: videogramma. adhibetur ut firmitas eorum augeatur.

Vanadii pentoxidum in industria chemica est oxidans atque etiam catalysator oxidationisStanford advanced materials ut in fabricatione sulfurici acidi cum sulphuris dioxydum in trioxidum oxidatur:
 2 SO2(g) + O2(g)  →   2 SO3(g) Temperatura 500 graduum Celsianorum, catalyzante V2O5.

Vanidii oxida diluta varios colores gignunt et in fictilibus linendisLe vanadium et la céramique = Vanadium et fictilia adhibentur.

 Notae 

 Plura legere si cupis 
Debbie C. Crans, Dinorah Gambino, Susana B. Etcheverry. "Vanadium science: chemistry, catalysis, materials, biological and medicinal studies",  New Journal of Chemistry, 2019:  17535-17537
Dinorah Gambino, "New Trends on Vanadium Chemistry, Biochemistry, and Medicinal Chemistry", Inorganics, 2022: 68
 Hao Peng, Jing Guo, Bing Li & Huisheng Huang . "Vanadium properties, toxicity, mineral sources and extraction methods: a review", Environmental Chemistry Letters, 2022: 1249–1263
Armando J. L. Pombeiro, Manas Sutradhar,Isabel Correia. "Vanadium Chemistry in the 21st Century", New Journal of Chemistry, 2024: 18354-18355

 Nexus externi 
Vicimedia communia plura habent quae ad vanadium spectant
 Hoc elementum apud Patreon: periodic videos

Categoria:Elementa chemica
Categoria:Metalla transitionis